L'empresa gandiana Locatec és distingida en la setena edició d'Innpulso Emprende
09 maig 2024

## L'empresa gandiana Locatec és distingida en la setena edició d'Innpulso Emprende09 maig 2024Última actualització: 09 maig 2024

![](../gestion/img/85954049be60d87d203d4637b693d63d1af19d7befff815a51cb450a727efc29.jpeg)  
  

Gandia va participar ahir en **setena edició d'Innpulso Emprende**, la trobada anual més representativa de la Xarxa Innpulso, on es van donar cita trenta-vuit municipis. Es tracta d'una cita promoguda per la Xarxa Innpulso i el Ministeri de Ciència, Innovació i Universitats, celebrat a l'espai BEC – Bilbao Exhibition Centre de Barakaldo.  
  
La **regidora delegada d'Empresa, Elena Moncho**, va acudir a la cita amb **Salvador Rodrigo, CEO de l'empresa Locatec** que, finalment, va ser reconeguda dins de la categoria d'Innovació Tecnològica juntament amb la proposta presentada per Almeria.  
  
En el cas de Locatec, va presentar als assistents un projecte que consisteix a desenvolupar una solució basada en Intel·ligència Artificial per a la detecció primerenca de plagues agrícoles. El seu origen sorgeix de la necessitat de donar resposta a la problemàtica existent al sector de l'agricultura valenciana, relacionada amb els danys causats per determinades plagues a la collita, i que, actualment, es combat amb l'aplicació de fitosanitaris que acaben danyant l'entorn. En aquest sentit, la detecció primerenca de la presència de plagues permetrà combatre els efectes negatius als estats inicials, evitant o reduint la utilització d'aquest tipus de productes.  
  
Moncho ha mostrat la seua satisfacció pel resultat de la participació de Gandia en la trobada. _"Per a nosaltres ha estat una sorpresa, ja que mai no s'havia donat una menció espacial. Hem participat en una de les edicions més competides i tornem a Gandia havent projectat la imatge de ser una ciutat innovadora que té un gran ecosistema empresarial"_.

[Twittear](https://twitter.com/share)